Министарство за рад, запошљавање, борачка и социјална питања, на основу члана 54. Закона о државним службеницима („Службени гласник РС“, бр. 79/05, 81/05-исправка, 83/05 - исправка, 64/07, 67/07- исправка, 116/08, 104/09, 99/14, 94/17 и 95/18) и члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, број 2/19 и 67/2021), оглашава

 **ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА У МИНИСТАРСТВУ ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА**

**I Орган у коме се попуњавају радна места: Министарство за рад, запошљавање, борачка и социјална питања, Немањина 22-26, Београд**

**II Радна места која се попуњавају:**

**1. Радно место за подршку пословима у области социјалног дијалога, колективног преговарања и зарада,** звање млађи саветник, Одељење за послове у области социјалног дијалога, колективног преговарања и зарада, Сектор за рад и запошљавање, **1 извршилац.**

**Опис посла**: израђује информације, анализе и прегледе о синдикатима, удружењима послодавца, социјално-економским саветима и колективним уговорима; врши административне послове за одбор за утврђивање репрезентативности синдиката и удружења послодаваца; учествује у припреми решења и других аката о упису у регистар, променама и брисању из регистра синдиката, удружења послодаваца, колективних уговора и социјално-економских савета; учествује у припреми стручних основа за израду нацрта закона и других прописа у области штрајка и мирног решавања радних спорова; учествује у активностима у вези са применом конвенција и препорука и припреми извештаја о примени конвенција и других потврђених међународних докумената у области социјалног дијалога и зарада; учествује у праћењу примене међународних конвенција и упоредног законодавства из надлежности Одељења, праћењу активности МОР-а и других међународних и регионалних организација и обавља све остале послове по налогу начелника Одељења.

**Услови:** стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; најмање једну годину радног искуства у струци или најмање пет година радног стажа у државним органима и потребне компетенције за рад на радном месту.

**2.** **Радно место за стручно оперативне послове у области економских миграција**, звање саветник, Група за нормативне и студијско-аналитичке послове у области запошљавања и економских миграција и надзор у области запошљавања, Сектор за рад и запошљавање, **1 извршилац.**

**Опис посла:** израђује нацрте појединачних управних аката којима се у другом степену решава по жалбама и ванредним правним средствима на појединачне управне акте донете у првом степену, у поступку процене радне способности и могућности запослења или одржања запослења и у поступку издавања дозволе за рад странцу и сачињава одговоре на тужбе, израђује нацрте појединачних управних аката у првом степену о области социјалног предузетништва и води базу података о основаним социјалним предузећима; учествује у припреми одговора на тужбе, израђује жалбе и предузима друге радње у вези са управним споровима пред правосудним органима у поступку процене радне способности и могућности запослења или одржања запослења, дозвола за рад издате странцима; прикупља податке и врши анализу стања у области економских миграција, прати реализацију спроведених мера и ефеката мера у области економских миграција; учествује у припреми стручних мишљења у вези са применом прописа из области запошљавања и економских миграција, запошљавања особа са инвалидитетом и социјалног предузетништва, као и мишљења на нацрте прописа, стратешких докумената и других предлога прописа које примењују други државни органи; обавља стручно оперативне послове за рад Координационог тела за праћење токова економских миграција у Републици Србији и Републичког савета за запошљавање; израђује одговоре на представке и притужбе странака у вези са остваривањем права из наведених области и обавља све остале послове по налогу руководиоца Групе.

**Услови:** стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;положен државни стручни испит; најмање три године радног искуства у струци и потребне компетенције за рад на радном месту.

**3. Радно место**  **за анализу пензијског система**, звање саветник, Група за планирање, статистику и анализу пензијског система, Сектор за пензијско и инвалидско осигурање, **1 извршилац.**

**Опис посла:** учествује у прикупљању и обради статистичких података везаних за израду пројекција расхода и других параметара пензијског система и припрема и израђује информације, извештаје и анализе везане за статистичке и финансијске показатеље у области пензијског и инвалидског осигурања;учествује у припреми статистичке грађе за израду закона и других прописа у области пензијског и инвалидског осигурања и прати њихове ефекте;учествује у припреми стручних мишљења на акте других државних органа, као и одговора и мишљења на посланичка питања у делу финансирања и остваривања права и одговара на представке грађана;

прати финансијско пословање Републичког фонда пензијског и инвалидског осигурања и по потреби припрема о томе извештаје;учествује у припреми података у области пензијског и инвалидског осигурања за потребе међународних организација;учествује у припреми и извештавању о спровођењу Програма 0901 Обавезно пензијско и инвалидско осигурање, припрема решења о исплати средстава програма и обавља све остале послове по налогу руководиоца Групе.

**Услови:** стечено високо образовање из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит; радно искуство у струци од најмање три године и

потребне компетенције за рад на радном месту.

**4. Радно место** **за професионалну рехабилитацију у предузећима за професионалну рехабилитацију и запошљавање особа са инвалидитетом**, звање млађи саветник, Група за подршку предузећима за професионалну рехабилитацију и запошљавање особа са инвалидитетом, Сектор за заштиту особа са инвалидитетом, **1 извршилац.**

**Опис посла:** прикупља информације, прати стање, анализира податке и припрема извештаје за област професионалне рехабилитације у предузећима за професионалну рехабилитацију и запошљавање особа са инвалидитетом; учествује у припреми извештаја и информација о стању у области рада из надлежности Групе; учествује у прикупљању материјала, података и информација приликом израде закона и других прописа и стратешке документације из надлежности Групе; води евиденције у областима у надлежности рада Групе; учествује у припреми стручних мишљења у вези са применом прописа у области професионалне рехабилитације и запошљавања особа са инвалидитетом у предузећима за професионалну рехабилитацију и запошљавање особа са инвалидитетом; учествује у припреми годишњих и периодичних извештаја о раду и одговора на представке; пружа информације предузећима за професионалну рехабилитацију и запошљавање особа са инвалидитетом у припремању јавних позива и стручним службама у овим предузећима из делокруга рада Групе; учествује у раду комисија за сагледавање пројеката удружења особа са инвалидитетом и других социјално-хуманитарних организација и предузећа за професионалну рехабилитацију и запошљавање особа са инвалидитетом; обавља и друге послове из надлежности Групе и друге послове по налогу руководилац Групе.

**Услови**: стечено високо образовање из научне, односно стручне области у оквиру образовно-научног поља правних наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету; положен државни стручни испит;

најмање једна година радног искуства у струци или најмање пет година радног стажа у државним органима и потребне компетенције за рад на радном месту.

**III Место рада: Београд (за сва радна места).**

**IV Врста радног односа: радна места попуњавају се заснивањем радног односа на неодређено време.**

**V** **Фазе изборног поступка и учешће кандидата:**

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

Кандидатима који учествују у изборном поступку прво се проверавају опште функционалне компетенције.

**У изборном поступку за сва извршилачка радна места** **проверавају се**:

**Опште функционалне компетенције,** и то:

* „Организација и рад државних органа РС“ - провераваће се путем теста (писмено)
* „Дигитална писменост“ - провераваће се решавањем задатака (практичним радом на рачунару)
* „Пословна комуникација„ - провераваће се путем симулације (писмено).

**Напомена:** У погледу провере опште функционалне компетенције „Дигитална писменост“, ако поседујете важећи сертификат, потврду или други одговарајући доказ о познавању рада на рачунару, на траженом нивоу и желите да на основу њега будете ослобођени тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), доставите и тражени доказ у оригиналу или овереној фотокопији.

Комисија ће на основу приложеног доказа донети одлуку да ли може или не може да прихвати доказ који сте приложили уместо тестовне провере.

Информације о материјалима за припрему кандидата за проверу општих функционалних компетенција могу се наћи на интернет презентацији Службе за управљање кадровима, [www.suk.gov.rs](http://www.suk.gov.rs).

**VI** **Провера посебних функционалних компетенција**:

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

**Посебне функционалне компетенције које се проверавају у изборном поступку за радно место под редним бројем 1:**

**Посебна функционална компетенција за област рада –** **Студијско-аналитички послови** (прикупљање и обрада података из различитих извора, укључујући и способност критичког вредновања и анализирања доступних информација) - провераваће се писано путем симулације.

**Посебна функционална компетенција за радно место** – **релевантни прописи из делокруга радног места** (Закон о мирном решавању радних спорова, Правилник о поступку мирног решавања радног спора) - провераваће се писано путем симулације.

**Посебна функционална компетенција за радно место -**  **професионално окружење, прописи и акти из надлежности и организације органа** (Закон о раду) - провераваће се писано путем симулације.

**Посебне функционалне компетенције које се проверавају у изборном поступку за радно место под редним бројем 2:**

**Посебна функционална компетенција за област рада** **Управно-правни послови** (oпшти управни поступак) - провераваће се писано путем симулације.

**Посебна функционална компетенција за област рада Студијско-аналитички послови** (прикупљање и обрада података из различитих извора, укључујући и способност критичког вредновања и анализирања доступних информација)- провераваће се писано путем симулације.

**Посебна функционална компетенција за радно место -**  **професионално окружење, прописи и акти из надлежности и организације органа** (Закон о раду) - провераваће се писано путем симулације.

**Посебне функционалне компетенције које се проверавају у изборном поступку за радно место под редним бројем 3:**

**Посебна функционална компетенција за област рада** **Студијско - аналитички послови** (прикупљање и обрада података из различитих извора, укључујући и способност критичког вредновања и анализирања доступних информација) - провераваће се писано путем симулације.

**Посебна функционална компетенција за радно место** - **професионално окружење, прописи и акти из надлежности и организације органа** (Закон о пензијском и инвалидском осигурању) - провераваће се писано путем симулације.

**Посебна функционална компетенција за радно место** - **Релевантни прописи из делокруга радног места** (Закон о министарствима) - провераваће се писано путем симулације.

**Посебне функционалне компетенције које се проверавају у изборном поступку за радно место под редним бројем 4:**

**Посебна функционална компетенција за област рада** **Студијско - аналитички послови** (Прикупљање и обрада података из различитих извора, укључујући и способност критичког вредновања и анализирања доступних информација) – провераваће се писано путем симулације.

**Посебна функционална компетенција за радно место** - **релевантни прописи из делокруга радног места** (Закон о државној управи) - провераваће се писано путем симулације.

**Посебна функционална компетенција за радно место** - **професионално окружење, прописи и акти из надлежности организације и органа** (Закон о професионалној рехабилитацији и запошљавању особа са инвалидитетом) - провераваће се писано путем симулације.

**VII Провера понашајних компетенција за сва извршилачка радна места:**

Понашајне компетенције(управљање информацијама, управљање задацима и остваривање резултата, орјентација ка учењу и променама, изградња и одржавање професионалних односа, савесност, посвећеност и интегритет и управљање људским ресурсима)- провераваће се путем психометријских тестова и интервјуа базираном на компетенцијама.

**VIII** **Интервју са комисијом и вредновање кандидата за сва извршилачка радна места:**

Процена мотивације за рад на радном месту и прихватање вредности државних органа- провераваће се путем интервјуа са комисијом (усмено).

**IX Адреса на коју се подноси попуњен образац пријаве за јавни конкурс:** Образац пријаве на конкурс шаље се поштом или непосредно на адресу Министарства за рад, запошљавање, борачка и социјална питања, Немањина 22-26, Београд, са назнаком „За јавни конкурс за попуњавање извршилачког радног места ”.

**X Лица која су задужена за давање обавештења о јавном конкурсу:** Олга Пуљевић и Јелена Шекуљица, тел: 011-3613-490, Министарство за рад, запошљавање, борачка и социјална питања, од 10,00 до 13,00 часова.

**XI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**XII Датум оглашавања:** 22. децембар 2021. године.

**XIII Рок за подношење пријава на јавни конкурс** је осам дана и почиње да тече 23. децембра 2021. године и истиче 30. децембра.

**XIV** **Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима [www.suk.gov.rs](http://www.suk.gov.rs), на интернет презентацији Министарства за рад, запошљавање, борачка и социјална питања [www.minrzs.gov.rs](http://www.minrzs.gov.rs), на порталу е-управе, на интернет презентацији Националне службе за запошљавање или у штампаној верзији на писарници Министарства за рад, запошљавање, борачка и социјална питања, Београд, Немањина 22-26.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**XV Докази које прилажу кандидати који су успешно прошли фазе изборног поступка пре интервјуа са Конкурсном комисијом:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 01. марта 2017. године у основним судовима, односно општинским управама.

**XVI** **Рок за подношење доказа**: кандидати којисууспешно прошли претходне фазе изборног поступка,пре интервјуа са Конкурсном комисијом позивају се да у року од (5) пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Министарства.

Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу.

**XVII Трајање радног односа:** За сва радна места радни однос заснива се на неодређено време.

Кандидати који први пут заснивају радни однос у државном органу подлежу пробном раду у трајању од шест месеци. Кандидати без положеног државног стручног испита примају се на рад под условом да тај испит положе до окончања пробног рада.

Сагласно члану 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција. Положен државни стручни испит није услов, нити предност за заснивање радног односа.

**XVIII** **Датум и место** **провере компетенција учесника конкурса у изборном поступку**:

,,Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 17. jaнуара 2022. године, о чему ће учесници конкурса бити обавештени телеграмом на адресе које су навели у својим пријавама.“

Провера **општих функционалних компетенција** **компетенција** ће се обавити у Служби за управљање кадровима, у Палати ''Србија'' Нови Београд, Булевар Михаила Пупина број 2. (источно крило) – **за сва извршилачка радна места**.

Провера **посебних функционалних компетенција** ће се обавити у просторијама Министарства за рад, запошљавање, борачка и социјална питања (Теразије 41, Београд и Немањина 22-26, Београд) и у Палати ''Србија'' Нови Београд, Булевар Михаила Пупина број 2. (источно крило) – **за сва извршилачка** **радна места**.

Провера **понашајних компетенција** обавиће се у Служби за управљање кадровима, у Палати ''Србија'' Нови Београд, Булевар Михаила Пупина број 2. (источно крило) а **интервју са комисијом** обавиће се у просторијама Министарства за рад, запошљавање, борачка и социјална питања, Теразије 41, Београд и Немањина 22-26, Београд - **за сва извршилачка радна места**.

Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или e-mail адресе), које наведу у својим обрасцима пријаве.

**Напомена:**

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту. Одредбом члана 9. и члана 103. Закона о општем управном поступку („Службени гласник РС“, број 18/2016) прописано је, између осталог, да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Потребно је да кандидат у делу Изјава\*, у обрасцу пријаве, заокружи на који начин жели да се прибаве његови подаци из службених евиденција.

Лице на пробном раду које је радни однос засновало на радном месту инспектора на неодређено време и лице које је засновало радни однос на радном месту инспектора на неодређено време, а нема положен испит за инспектора, полаже испит за инспектора у року од шест месеци од дана заснивања радног односа (ова напомена се односи само за радна места под редним бројем 7. и 8.)

Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или фотокопији овереној код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао), биће одбачене.

Јавни конкурс спроводи Конкурсна комисија коју је именовао министар за рад, запошљавања, борачка и социјална питања.

Овај конкурс се објављује на интернет презентацији ([www.minrzs.gov.rs](http://www.minrzs.gov.rs)) и огласној табли Министарствa за рад, запошљавање, борачка и социјална питања, на интерент презентацији Службе за управљање кадровима: [www.suk.gov.rs](http://www.suk.gov.rs), на порталу е-управе, на интернет презентацији, огласној табли и периодичном издању огласа Националне службе за запошљавање.

На интернет презентацији Службе за управљање кадровима: www.suk.gov.rs може се погледати опис послова оглашених радних места.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.